wickkiey/tamil-wikipedia-chunked huggingface dataset:
# பிரம்மானந்தர்

## ஸ்ரீராமகிருஷ்ணரின் மகா சமாதிக்குப் பின்னர்

குருதேவரின் மகாசமாதிக்குப் பின்னர், வராக நகரில் சுவாமி பிரம்மானந்தர் என்னும் துறவிப் பெயர் ஏற்று வாழத்துவங்கினார். அங்கே ஜப, தியானங்களில் ஈடுபட்டார். வாய்ப்புக் கிடைத்த போதெல்லாம் புனிதப் பயணம் மேற்கொண்டார்.
சுவாமி விவேகானந்தர் சிகாகோ சர்வசமய மாநாடும் மேல்நாட்டு சுற்றுப் பயணமும் முடிந்து 1897 இல் தாயகம் திரும்பிய போது, சுவாமி பிரம்மானந்தரைப் பார்த்து ’குருவின் மகனை குருவாகவே எண்ணிப் போற்ற வேண்டும்" என்று கூறி வணங்கினார். பதிலுக்கு சுவாமி பிரம்மானந்தர், ’மூத்த சகோதரனைத் தந்தையாக அல்லவா எண்ணி மரியாதை செலுத்த வேண்டும்’ என்று கூறி அவரை வணங்கினார்.  
சுவாமி விவேகானந்தர், இவரது செயல்திறன் குறித்து பெரிதும் புகழ்ந்துள்ளார்.
சுவாமி விவேகானந்தருக்கும் இவருக்கும் நடுவில் உறுதியான பரஸ்பர நம்பிக்கை அடித்தளமாக இருந்தது. ’எல்லோரும் என்னைக் கைவிட்டாலும் ராஜா கடைசிவரை எனக்குத் தோள் கொடுப்பான்’ என்று சுவாமி விவேகானந்தரே குறிப்பிட்டுள்ளார்.  
சுவாமி விவேகானந்தரின் மறைவுக்குப் பின்னர் சுவாமி பிரம்மானந்தர் ஸ்ரீராமகிருஷ்ண இயக்கத்தின் தலைமைப் பொறுப்பை ஏற்றுக் கொண்டார்.  
அன்னை சாரதா தேவியிடம் மிகுந்த பக்தி கொண்டிருந்தார்.
# பிரம்மானந்தர்

## சென்னையில்

- 1908 ஆம் வருடம் சுவாமி ராமகிருஷ்ணானந்தர், சுவாமி பிரம்மானந்தரை சென்னைக்கு அழைத்து வந்தார். அப்போது ராமேஸ்வரம், மதுரை, காஞ்சிபுரம் போன்ற கோயில் திருநகரங்களுக்கு சென்று வந்தார்.
- 1916 ஆம் வருடம் சென்னை வந்த போது சென்னை மயிலாப்பூரில் மடத்தின் புதிய கட்டடத்திற்கு அடிக்கல் நாட்டினார். அப்போது மைசூர் சாமுண்டி தேவி ஆலயம், திருவனந்தபுர பத்மனாப சுவாமி, கன்னியாகுமரி பகவதி அம்மன், ஸ்ரீபெரும்புதூர், ஸ்ரீரங்கம், திருப்பதி என்று பல இடங்களுக்கு புனிதப் பயணம் மேற்கொண்டார்.
- சுவாமி சிவானந்தருடன் 1921 ஆம் வருடம் சென்னை வந்தபோது, ராமகிருஷ்ண மிஷன் மாணவர் இல்லத்தை ஏப்ரல் மாதம் துவக்கி வைத்தார்.
# பிரம்மானந்தர்

## உதவி நூல்

- கடவுளுடன் வாழ்ந்தவர்கள், ஸ்ரீராமகிருஷ்ண மடம், சென்னை
# இடுக்கி சட்டமன்றத் தொகுதி

இடுக்கி சட்டமன்றத் தொகுதி, கேரளத்தின் 140 சட்டமன்றத் தொகுதிகளில் ஒன்று. இது இடுக்கி மாவட்டத்தில் உள்ளது. இது தொடுபுழை வட்டத்தில் உள்ள அறக்குளம், கஞ்ஞிக்குழி (இடுக்கி மாவட்டம்) , வாழத்தோப்பு, குடயத்தூர் ஆகிய ஊராட்சிகளையும், உடும்பஞ்சோலை வட்டத்தில் உள்ள காமாட்சி, காஞ்சியார், கட்டப்பனை, கொன்னத்தடி, மரியாபுரம், வாத்திக்குடி ஆகிய ஊராட்சிகளையும் கொண்டது.
# அறக்குளம் ஊராட்சி

அறக்குளம் ஊராட்சி கேரளத்தின் இடுக்கி மாவட்டத்தில் தொடுபுழா வட்டத்தில் அமைந்துள்ளது. இது 192.64 சதுர கிலோமீட்டர் பரப்பளவைக் கொண்டது.
# அறக்குளம் ஊராட்சி

## சுற்றியுள்ள இடங்கள்

- கிழக்கு - வாழத்தோப்பு, உப்புதற ஊராட்சிகள்
- தெக்கு - மீனச்சில் வட்டம், மேலுகாவு ஊராட்சி
- மேற்கு - குடயத்தூர், வெள்ளியாமற்றம் ஊராட்சி
- வடக்கு - வாழத்தோப்பு, உடும்பன்னூர் ஊராட்சி
# அறக்குளம் ஊராட்சி

## வார்டுகள்

- அறக்குளம்
- காவும்படி
- கரிப்பலங்காடு
- குளமாவ்
- உறும்பூள்ளு
- ஜலந்தர்
- பதிப்பள்ளி
- எடாடு
- இலப்பிள்ளி
- கண்ணிக்கல்
- கே எஸ் இ பி காலனி
- மூலமற்றம்
- ஏ. கே. ஜி நகர்
- 12-ஆம் மைல்
- முன்னுங்கவயல்
# வெல்லவாயா

**வெள்ளவாயா** அல்லது **வெல்லவாயா** (*Wellavaya*) என்பது இலங்கையின் ஊவா மாகாணத்தில் மொனராகலை மாவட்டத்திலுள்ள ஒரு நகரம் ஆகும். இலங்கையின் மிக நீண்ட நெடுஞ்சாலைகளில் ஒன்றான ஏ-2 நெடுஞ்சாலை (அல்லது காலி வீதி) தலைநகர் கொழும்பில் ஆரம்பித்து வெள்ளவாயாவில் முடிவடைகின்றது. இந்நகரம் வெள்ளவாயா பிரதேச சபையினால் நிர்வகிக்கப்படுகின்றது. 2011இல் இந்நகரின் மக்கள்தொகை 4190 ஆகும்.
# பிரபா ஸ்ரீதேவன்

**பிரபா ஸ்ரீதேவன்** இந்திய உயர்நீதிமன்ற நீதிபதியாக இருந்து ஓய்வு பெற்றவர். அறிவுசார் சொத்துரிமை மேல் முறையீட்டுத் தீர்ப்பாயத்தின் (IPAB) முன்னாள் தலைவர் (மே 2011 - ஆகஸ்டு 2013).  
இவர் தேசபக்தரும், மெரீனாவிற்காகப் போராடியவருமான வி.கிருஷ்ணஸ்வாமி அய்யரின் கொள்ளுப் பேத்தி ஆவார்.
ஒரு வழக்கில் இல்லத்தரசிகளின் பணிகள் குறைத்து மதிப்பிடப்படக் கூடிய ஒன்று அல்ல என்றும், அதற்கு பொருளாதார மதிப்பீடும் தந்து இவர் வழங்கிய தீர்ப்பு, பெண்களின் மதிப்பை உணர்த்தியது.  
அறிவுசார் சொத்துரிமைத் துறையில் (IP), அவற்றினை நிர்வகிப்பதில் மிகுந்த திறமைசாலியாகவும், அத்துறையில் உலக அளவில் முன்னோடியான முதல் 50 நபர்களில் ஒருவராகவும் மதிப்பிடப்படுகிறார்.  
இவர் தமிழகத்தின் நாளிதழான தினமணியில் இடையிடையே கட்டுரைகள் எழுதி வருகிறார்.
# பிரபா ஸ்ரீதேவன்

## விருதுகள்

- 2023 ஆம் ஆண்டுக்கான தமிழ்நாடு அரசின் தமிழ் வளர்ச்சித் துறையின் மொழிபெயர்ப்பாளர் விருது இவருக்கு வழங்கப்பட்டது.,
# பிரபா ஸ்ரீதேவன்

## இளைஞர்களுக்கு இவரது உரை

- நீதியரசி பிரபா ஸ்ரீதேவன் உரை
# கோவளம் சட்டமன்றத் தொகுதி

கோவளம் சட்டமன்றத் தொகுதி, கேரளத்தின் 140 சட்டமன்றத் தொகுதிகளில் ஒன்று. இது கேரளத்தின் திருவனந்தபுரம் மாவட்டத்தில் உள்ள கோவளம் நகரத்தை கொண்டுள்ளது.  
இது திருவனந்தபுரம் வட்டத்தில் உள்ள பாலராமபுரம், கல்லியூர் ஆகிய ஊராட்சிகளையும், நெய்யாற்றின்கரை வட்டத்தில் உள்ள பாலராமபுரம், காஞ்ஞிரங்குளம், கரிங்குளம், பூவார், விழிஞ்ஞம், கோட்டுக்கல் ஆகிய ஊராட்சிகளையும் கொண்டுள்ளது.
# அழூர் ஊராட்சி

அழூர் ஊராட்சி கேரளத்தின் திருவனந்தபுரம் மாவட்டத்தில் சிறயின்கீழ் வட்டத்தில் உள்ளது. . சிறயின்கீழ் மண்டல ஊராட்சிக்கு உட்பட்டது.
# அழூர் ஊராட்சி

## போக்குவரத்து

படகுகளின் மூலம் போக்குவரத்தை மேற்கொள்கின்றனர். சிலர் வில்வண்டியும், மாட்டு வண்டியும் பயன்படுத்துகின்றனர்.
# அழூர் ஊராட்சி

## வழிபாட்டுத் தலங்கள்

- பெருங்குழி ராஜேஸ்வரி கோயில்
- அழூர் பகவதி கோயில்
- மாதாசேரிக்கோணம் பெருங்குழி முஸ்லீம் பள்ளி
# அழூர் ஊராட்சி

## ஊராட்சி வார்டுகள்

- மாடன்விளை
- அழூர்கோயில்
- கணபதியாங்கோவில்
- கோளிச்சிறை
- அழூர்
- கிருஷ்ணபுரம்
- முட்டப்பலம்
- தெற்றிச்சிறை
- காந்திஸ்மாரகம்
- கன்னுகாலி வனம்
- நாலுமுக்கு
- சிலம்பில்
- அக்கரவிளை
- பெருங்குழி ஜங்சன்
- பஞ்சாயத்தாபீஸ்
- ரயில்வே ஸ்டேஷன்
- கொட்டாரம் துருத்து
# இந்தியாவில் உள்ள மின் சக்தி நிலையங்களின் பட்டியல்

இந்தியாவில் உள்ள மின் நிலையங்களின் பட்டியல்
# இந்தியாவில் உள்ள மின் சக்தி நிலையங்களின் பட்டியல்

## புதுப்பிக்கமுடியாத ஆற்றல்

### அணு மின் நிலையங்கள்

இந்திய அணுசக்திக் கழகம் இந்தியா முழுவதும் 20 அணு உலைக்கூடங்கள், ஏழு இடங்களில் செயல்பட்டு வருகின்றன. அணு மின் சக்தி நாட்டின் தேவையில் 2.9 சதவிகிதத் தேவையை பூர்த்தி செய்கின்றன. இவற்றின் மூலம் 4,780 மெகாவாட் மின்சாரம் தயாரிக்கப்படுகின்றது.  
| *வடக்கு பகுதியில் மொத்தம்* | *2* | *6* | *440* | *2,800* |  |  |  |  |  |
| --- | --- | --- | --- | --- | --- | --- | --- | --- | --- |
| தாராப்பூர் அணுமின் நிலையம் | இந்திய அணுசக்திக் கழகம் | அக்டோபர் 28, 1969 | தாராபூர் | தானே | மகாராஷ்டிரா | மேற்கு | 2 x 160, 2 x 540 | 1,400 | - |
| ராஜஸ்தான் அணுமின் நிலையம் | இந்திய அணுசக்திக் கழகம் | அக்டோபர் 22, 2013 | கூடங்குளம் | திருநெல்வேலி | தமிழ்நாடு | தெற்கு | 1 x 1000, *1 x 1000* | 1,000 | *1,000* |
| கைகா அணு சக்தி நிலையம் | இந்திய அணுசக்திக் கழகம் | [[பதேகாபாத் | ஹரியானா | வடக்கு | *4 x 700* | - | *2,800* |  |  |
# இந்தியாவில் உள்ள மின் சக்தி நிலையங்களின் பட்டியல்

## புதுப்பிக்கமுடியாத ஆற்றல்

### அனல் மின் நிலையங்கள்

இந்தியாவின் மின் தேவை பூர்த்தி செய்யக்கூடிய மிகப் பெரிய மூல சக்தி அனல் மின் நிலையங்களே ஆகும். அனல் மின் என்பது பல்வேறு வகைகளில் உள்ளன. வாயு,நிலக்கரி,டீசல் ஆகியன மூலம் அனல் மின் நிலையங்களில் நீராவி தயாரிக்கப்படுகிறது. இந்தியாவில் 75% சதவிகிதத்திற்கும் அதிகமான மின்சாரம் அனல்மின் நிலையங்களின் மூலமே பெறப்படுகின்றன.
# இந்தியாவில் உள்ள மின் சக்தி நிலையங்களின் பட்டியல்

## புதுப்பிக்ககூடிய ஆற்றல்

### காற்றாலைகள்

| பெயர் | இயக்குபவர் | இடம் | மாவட்டம் | மாநிலம் | துறை | பகுதி | அளவு | கொள்ளளவு
(மெகாவாட்) | அமைவிடம் |
| --- | --- | --- | --- | --- | --- | --- | --- | --- | --- |
| முப்பந்தல், ஆரல்வாய்மொழி | திருநெல்வேலி, கன்னியாகுமரி | தமிழ்நாடு | தனியார் | தெற்கு |  |  |  |  |  |
| குடிமங்கலம், உடுமலைப்பேட்டை | திருப்பூர் மாவட்டம் | தமிழ்நாடு | தனியார் | மேற்கு | } |  |  |  |  |
# இந்தியாவில் உள்ள மின் சக்தி நிலையங்களின் பட்டியல்

## புதுப்பிக்ககூடிய ஆற்றல்

### நீர்மின்சக்தி

| பெயர் | இயக்குபவர் | இடம் | மாவட்டம் | மாநிலம் | துறை | பகுதி | அளவு | கொள்ளளவு
(மெகாவாட்) | அமைவிடம் |
| --- | --- | --- | --- | --- | --- | --- | --- | --- | --- |
| தநாமிவா நிறுவனம் | பாபநாசம் | திருநெல்வேலி | தமிழ்நாடு | தெற்கு |  |  |  |  |  |
| தநாமிவா நிறுவனம் | பேச்சிப்பாறை | கன்னியாகுமரி | தமிழ்நாடு | தெற்கு |  |  |  |  |  |
| தநாமிவா நிறுவனம் | மேட்டூர் | சேலம் | தமிழ்நாடு | தெற்கு | } |  |  |  |  |
# இந்தியாவில் உள்ள மின் சக்தி நிலையங்களின் பட்டியல்

## புதுப்பிக்ககூடிய ஆற்றல்

### சூரிய மின்சக்தி

| பெயர் | இயக்குபவர் | இடம் | மாவட்டம் | மாநிலம் | துறை | பகுதி | அளவு | கொள்ளளவு
(மெகாவாட்) | அமைவிடம் |
| --- | --- | --- | --- | --- | --- | --- | --- | --- | --- |
| கமுதி | கமுதி | இராமநாதபுரம் | தமிழ்நாடு | தெற்கு | 648 |  |  |  |  |
| சிவகங்கை | சிவகங்கை | சிவகங்கை மாவட்டம் | தமிழ்நாடு | தெற்கு | 5 | } |  |  |  |
# அலைச்சறுக்கு

**அலைச் சறுக்கு (Surfing)** என்பது நீர் விளையாட்டு ஆகும். தக்கைபலகையின் மீது நின்று, சீறும் அலைகளில் முன்னேறி நகர்ந்து செல்வார். பொதுவாக, இந்த விளையாட்டில் ஒருவரே பங்கேற்பார். போட்டிகளும் நடைபெறுவதும் உண்டு. பெரும்பாலும் இந்த விளையாட்டை கடலில் மேற்கொள்வது சிறப்பாக இருக்கும். ஏரிகளில் செயற்கையாக உருவாக்கப்படும் அலைகளிலும் விளையாடுவதும் உண்டு. இந்த தக்கைபலகைக்கு சர்ப் போட் என்ற பெயர் உண்டு. இது ஒன்பது அடிவரையிலும் நீளம் கொண்டதாக இருக்கும். இதை காலில் இணைத்துக் கொண்டு விளையாடத் துவங்குவர். ஐந்தடி வரையிலும் உயரம் கொண்ட அலைகளில் பயணித்து, அவற்றிலேயே சாகசம் செய்வோருக்கு போட்டிகளின் போது அதிக புள்ளிகள் வழங்கப்படும். இந்த விளையாட்டிற்கான அடிப்படை விதிகளும், வழிமுறைகளும் வகுக்கப்பட்டுள்ளன.
# அலைச்சறுக்கு

## அலைகள்

திறந்தவெளியில் இருக்கும் நீரின்மேல், காற்று தொடர்ந்து வீசினால் அலைகள் உருவாகும். அலையின் உயரமும், அகலமும், காற்றின் தன்மையைப் பொருத்து அமையும்.
# அலைச்சறுக்கு

## அலைச்சறுக்கர்கள்

தங்கள் பொழுதுபோக்கிற்காக அலைகளில் சறுக்கி விளையாடுவோரும் உண்டு. உலகளவில் போட்டிகள் நடத்தப்படுவதால், அவற்றில் பங்கேற்று பணத்தைப் பரிசாகப் பெற பயிற்சி பெறுவோரும் உண்டு. இந்த போட்டிகளில் அலைச்சறுக்கர்களின் சாகசங்களை படம்பிடித்து வருமானம் பெறுவோரும் உண்டு.
# அலைச்சறுக்கு

## முறை

அலைச்சறுக்கர், தன் காலில் பலகையைக் கட்டிக் கொண்டு கரையோரத்தில் நீந்துவார். அலையின் வேகத்திற்கு இணையாக நீந்தத் தொடங்கியதும், எழுந்து நின்று, அலையோடு முன்னேறிச் செல்வார்.
புதிதாக கற்பவர்களுக்கு அலையின் வேகத்திற்கு ஈடுகொடுப்பதில் சிக்கல் இருக்கும். சீறிப் பாயும் அலைகளில் தாவிச் செல்வதைக் கொண்டு, அலைச்சறுக்கர்களின் திறமையை மதிப்பிடலாம்.
# அலைச்சறுக்கு

## ஆபத்துகள்

### நீரில் அமிழ்தல்

மற்றைய நீர் விளையாட்டுகளைப் போன்றே நீரில் அமிழ்தலுக்கான வாய்ப்பும் உண்டு. எனவே, விளையாட வருபவருக்கு நீந்தத் தெரிந்திருக்க வேண்டியது அவசியம். பலகையை தன் காலுடன் கட்டியிருப்பதால், அலைச்சறுக்கர் நீரில் மிதப்பார். எனினும், அது கழன்றுவிடவும் வாய்ப்பு உள்ளது.
# அலைச்சறுக்கு

## ஆபத்துகள்

### மோதுதல்

சில நேரங்களில், பாறைகளிலோ, மண் திட்டுகளிலோ, பனிக்கட்டிகளிலோ மோதி, காயம் ஏற்படுவதற்கான வாய்ப்பும் உண்டு. தோலில் கீறலோ, சிராய்ப்போ ஏற்படுவதும் உண்டு. இறப்பதற்கும் வாப்பு உண்டு.
# அலைச்சறுக்கு

## ஆபத்துகள்

### கடல்வாழ் உயிரினங்களால் ஏற்படும் ஆபத்து

கடலில் வாழும் சுறா போன்ற மீன்களாலும், ஏனைய விலங்குகளாலும் ஆபத்து ஏற்படும் வாய்ப்பும் உண்டு.
# அலைச்சறுக்கு

## அமைப்புகள்

இந்தியாவில் அலைச்சறுக்கு விளையாட்டில் ஈடுபடும் பள்ளிகள், இந்திய அலைச்சறுக்குப் பள்ளிக் குழுமத்தில் பதிவு செய்திருக்க வேண்டும்.
# அகால் தக்த்

**அகால் தக்த்** (அரியணை) (*Akal Takht*, , பொருள்: *காலமில்லாதவரின் அரியணை* சீக்கிய சமயத்தின் ஐந்து *தக்துகளில்* (அரியணைகளில்) ஒன்றாகும். இது பஞ்சாபின் அம்ரித்சர் நகரத்தில் அர்மந்திர் சாகப் (பொற்கோயில்) வளாகத்தில் அமைந்துள்ளது. நீதி வழங்கலுக்காகவும் அரச விவகாரங்களுக்காகவும் அகால் தக்த்தை குரு அர்கோவிந்த் கட்டினார்; இவ்வுலகில் சீக்கிய சமூகத்தின் மிக உயர்ந்த அதிகார பீடமாகவும் சீக்கியர்களைப் பிரதிநிதிப்படுத்தும் *ஜாதேதாரின்* இடமாகவும் விளங்குகிறது. *மீரி-பிரி* எனப்படும் சீக்கியத் தத்துவத்தை அர்கோபிந்த் இங்குதான் வெளிப்படுத்தினார். மீரி எனப்படுவது அரசியல்/பொருளியல்நிலை தாக்கத்தையும் பிரி சமயத் தாக்கத்தையும் குறிக்கிறது; அகால் தக்த் மீரியையும் பொற்கோவில் பிரியையும் அடையாளப்படுத்துகின்றன.
# அகால் தக்த்

## சீக்கியர்களின் ஐந்து தக்த்துகள் (அரியணைகள்)

1. ஹர்மந்திர் சாஹிப் குருத்துவார் – அகால் தக்த் - அமிர்தசரஸ் (பொற்கோயில்), பஞ்சாப்
1. அனந்தபூர் சாகிப் குருத்துவார் - அனந்த்பூர் சாஹிப், ரூப்நகர் மாவட்டம், பஞ்சாப்
1. தம்தமா சாகிபு - தல்வண்டி சபோ, பட்டிண்டா மாவட்டம், பஞ்சாப்
1. ஹசூர் சாகிப் குருத்துவார், நான்தேட், மகாராட்டிரம்
1. பாட்னா சாகிப் குருத்துவார் - பாட்னா, பீகார்
# அகால் தக்த்

## வரலாறு

ஆறாவது சீக்கிய குருவான குரு அர்கோவிந்த், அரசியல் இறையாண்மையின் அடையாளமாகவும் சீக்கியர்களின் சமய/ உலகியல் பிரச்சினைகளுக்குத் தீர்வு காணுமிடமாகவும் இதனைக் கட்டினார். 1606இல் இவருடைய சிலை அகால் தக்த்தில் நிறுவப்பட்டது. சூன் 4, 1984இல் புளூஸ்டார் நடவடிக்கையின்போது இந்திய இராணுவம் சிறீ தர்பார் சாகிபினுள் நுழைந்தபோது அகால் தக்த் சேதமடைந்தது.
# அகால் தக்த்

## புளூஸ்டார் நடவடிக்கை

சூன் 6, 1984இல் இந்தியத் தரைப்படை அர்மந்திர் சாகப்பின் மீது தாக்குதல் நடத்தியபோது அகால் தக்த்தும் சேதமடைந்தது. ஜர்னைல் சிங் பிந்தரன்வாலா இந்த வளாகத்தில் ஆயுதங்களை சேமித்து வைத்ததாக குற்றம் சாட்டிய அப்போதைய பிரதமர் இந்திரா காந்தி இத்தாக்குதலை ஆணையிட்டார்.  
2005இல், இந்தியப் பிரதமர், மன்மோகன் சிங், கூறினார்:
:"1984இல் நடந்த நிகழ்வுகள் நமது அரசியலமைப்பு வழங்கும் தேசியக் கோட்பாட்டிற்கு எதிரானது என்பதால் சீக்கிய சமூகத்திடம் மட்டுமன்றி முழுமையான நாட்டிடமே மன்னிப்புக் கேட்பதில் எனக்குத் தயக்கமேதுமில்லை. கடந்த காலத்தை பின்தள்ளுவோம். அதை மாற்ற முடியாது, ஆனால் நம்மால் வருங்காலத்தை படைக்க முடியும். நம் அனைவருக்கும் நல்ல வருங்காலத்தைப் படைக்க நமக்கு மனத்திண்மை வேண்டும்."
# அகால் தக்த்

## மீள்-கட்டமைப்பு

சேதமடைந்த அகால் தக்த்தை அரசு மீண்டும் மீளமைக்கத் தொடங்கியது. இதனை ஏற்காத சீக்கியர்கள் புதிய கட்டிடத்தை *சர்காரி தக்த்* என அழைக்கலாயினர்; சீக்கிய உள்துறை அமைச்சர், பூட்டா சிங், புதிய கட்டிடத்தைக் கட்டியமைக்காக சீக்கிய சமூகத்திலிருந்து வெளியேற்றப்பட்டார். பின்னர் அவர் பக்தர்களின் கலங்களையும் காலணிகளையும் கழுவி தமது தீச்செயலுக்கு மன்னிப்புக் கோரியபிறகே மீண்டும் சேர்த்துக் கொள்ளப்பட்டார்.  
1986இல் அமிர்தசரசின் சீக்கியர்கள் சர்காரி தக்த்தை இடித்து புதிய அகால் தக்த்தை மீண்டும் எழுப்ப தீர்மானித்தனர்; சீக்கிய மரபுப்படி *கார் சேவா* (புனித சேவை) மூலமாக கட்டப்பட்ட புதிய, பெரிய அகால் தக்த் 1995இல் கட்டப்பட்டது.
# அச்சன்கோவில்

**அச்சன்கோவில்** என்னும் ஊர், கேரளத்தின் கொல்லம் மாவட்டத்தில் பத்தனாபுரம் வட்டத்தில் உள்ளது.
இது புனலூர் நகரத்தில் இருந்து 80 கி.மீ. வடகிழக்கில், மேற்குத் தொடர்ச்சி மலைத்தொடர் மையத்தில் அமைந்துள்ளது. இங்குள்ள அய்யப்பன் கோயில் புகழ் மிக்க கோயிலாகும். இங்கு ரப்பர் தோட்டங்கள் உள்ளன. இந்த ஊரின் நடுவில் அச்சன்கோயில் என்ற ஆறு பாய்கிறது.  
மலம்பண்டாரம் எனப்படும் பழங்குடியினர் வாழும் இடம். இது தென்மலை ஊராட்சிக்கு உட்பட்டது.
# அச்சன்கோவில்

## கோயில்

இங்குள்ள அய்யப்பன் கோயிலைப் பரசுராமர் நிறுவியதாகக் கருதுகின்றனர். ஆன்மீகத் தலம் என்பதால், மலையாளிகளைக் காட்டிலும் தமிழகத்துப் பக்தர்களே அதிகம் வருகின்றனர். தனு மாதத்தில் மண்டல பூஜையும், மகர மாதத்தில் ரேவதி பூஜையும் செய்கின்றனர். மண்டல பூஜையின் போது தேரோட்டமும், ரேவதி பூஜையில் புஷ்பாபிஷேகமும் முக்கியமான சடங்குகள். வண்ணமயமான ஆடையும் ஆபரணங்களும் அணிந்து, வாளைக் கையிலேந்திய அய்யப்பனின் சிலை காண்பிக்கப்படும்.
# ஜெயகௌரி (நடிகை)

**ஜெயகௌரி** இலங்கைத் தமிழ் நாடக, மற்றும் திரைப்பட நடிகை ஆவார். சமுதாயம் என்ற இலங்கையில் தயாரிக்கப்பட்ட முதல் தமிழ்த் திரைப்படத்தில் கதாநாயகியாக நடித்ததன் மூலம் பிரபலமானார். ஐநூறுக்கும் மேற்பட்ட மேடை நாடகங்களிலும், மற்றும் தொலைக்காட்சி நாடகங்களிலும் இவர் நடித்துள்ளார்.
# ஜெயகௌரி (நடிகை)

## வாழ்க்கைச் சுருக்கம்

இந்தியாவின் கேரளத்தில் இருந்து இலங்கையில் குடியேறிய குடும்பம் ஒன்றில் கொழும்பு தெமட்டகொடையில் அப்புக்குட்டி, கல்யாணி ஆகியோருக்குப் பிறந்தவர் ஜெயகௌரி. இவருடன் ஓர் ஆண் சகோதரனும் ஏழு பெண்களும் கூடப் பிறந்தவர்கள். இவர் ஐந்தாவது பெண். தந்தை ஓர் அரச சேவையாளர், நாடகங்களிலும் நடித்தவர். தெமட்டகொடை மாளிகாகந்தை தமிழ்க் கலவன் பாடசாலையில் ஆரம்பக் கல்வியைக் கற்ற இவர் பின்னர் கொழும்பு கப்பித்தாவத்தை தொண்டர் பாடசாலையில் கல்வியைத் தொடர்ந்தார்.  
பாடசாலை நாட்களிலேயே நாடகங்களில் நடிக்கும் வாய்ப்புக் கிடைத்தது. 1957 ஆம் ஆண்டில் பஞ்சிகாவத்தையில் கவின்கலை மன்றத்தின் சார்பில் மேடையேறிய *நூதன லஞ்சம்* என்ற நாடகத்தில் கதாநாயகியாக அறிமுகமானார். பொரளை வை.எம்.பி.ஏ. மண்டபத்தில் கவின் கலை மன்றம் அரங்கேற்றிய "எழுத்தாளனின் காதலி" நாடகத்தில் முக்கிய பாத்திரத்தில் நடித்தார். அதனைத் தொடர்ந்து பல நாடகங்களில் நடிக்கும் வாய்ப்புக் கிடைத்தது. வரணியூரான் எழுதிய சங்கிலியன் நாடகத்தில் தினக்குரல் அதிபர் எஸ். பி. சாமியோடு இணைந்து நடித்தார்.  
வி. கே. டி. பாலனுடன் "பேசும் விழிகள்", எஸ். எஸ். சந்திரனுடன் *தீச்சுடர்*, கம்பளைதாசனுடன் *விளக்கேற்றி வைத்தவள்*, மேலும், லடிஸ் வீரமணி தயாரித்த *வண்டரித்த மலர்* போன்ற பல நாடகங்களில் நடித்துப் புகழ் பெற்றார். கலைவாணர் நாடக மன்றம், தமிழ் முன்னேற்ற மன்றம், மனோரஞ்சித நாடக சபா மேடை நாடகங்களிலும், சானா, வாசகர் ஆகியோரின் வானொலி நாடகங்களிலும் இவர் நடித்துள்ளார். *காதலுக்கு என்ன விலை* என்ற தொலைக்காட்சி நாடகத்தில் பிரபா கணேசனுக்கு மாமியாராக நடித்தார்.. ஜெயகௌரி நடித்த ஒரேயொரு திரைப்படம் சமுதாயம் ஆகும்.
# ஜெயகௌரி (நடிகை)

## சிறப்புகள்

- இலங்கை அரசின் "கலாபூசணம்" விருது
- மானாவின் தோட்டத்து ராணி நாடகத்தில் சிறந்த துணை நடிகை
- 1994ல் அகில இலங்கை தெலுங்கு காங்கிரஸ் நடத்திய நாடக விழாவில் ஊமைகள் உறங்குவதில்லை என்ற நாடகத்தில் சிறப்பாக நடித்தமைக்காக பிரதமர் ரணில் விக்கிரமசிங்கவிடமிருந்து பாராட்டு சான்றிதழ்
- 1996 இல் வினோதன் ஞாபகார்த்தமாக கொழும்பு இராமகிருஷ்ண மண்டபத்தில் மேடையேற்றப்பட்ட *பாட்டுக்கொரு புலவன்* நாடகத்தில் நடித்தமைக்காக கெளரவ விருது
# தஹர வித்யா

**தஹர வித்யா அல்லது தகர வித்தை** என்பது நம்முள்ளே ஒரு வெளி (தஹரம், ஆகாயம், (Space)- அகவெளி உள்ளது. அதில் எழுந்தருளியிருக்கும் இறைவனை தியானத்தின் மூலம் தேடுவதும், அடைவதுமே தஹர வித்யா அல்லது **தஹராகாச வித்தை** எனப்படும். தஹர வித்தை சாந்தோக்கிய உபநிடதத்தின் எட்டாம் அத்தியாயத்தில் கூறப்பட்டுள்ளது.  
மார்பின் உள்ளே ஒரு வெளி ‘தாமரை மொட்டுப் போன்ற இதயம்’; நாற்புறங்களிலும் நாடிகளால் சூழப்பட்டு தொங்குகிறது. அதன் உள்ளே நுண்ணிய ஆகாசம் உள்ளது. அனைத்தும் அதில் நிலை பெற்றுள்ளன.  
இந்த இதய வெளிக்குள்ளே உள்ள பொருளைத் தேட வேண்டும், அறிய விரும்ப வேண்டும். அதற்கான தியானப் பயிற்சி (வித்யை) செய்ய வேண்டும். இவ்வித்தையை பயில பிரம்மச்சர்ய விரதம் அவசியம்.
.  
புற உலகில் என்னென்ன சாதிக்க வேண்டும் என நினைக்கிறமோ அவையனைத்தையும் அகவெளியில் உறையும் இறைவனைத் தஹர வித்யா மூலம் தியானிப்பதன் மூலம் அடைய இயலும்.
# தஹர வித்யா

## முதற்படி

தஹர வித்யா எனும் இறை தியானத்தை செய்பவன் உலக இன்பங்களை இறைவனின் வாயிலாக மட்டுமே அனுபவிக்க இயலும் என்பதையும், இவ்வித்யாவின் மூலம் என்ன நினைத்தாலும் அது நடக்கும் என்பதை விளக்கப்படுகிறது. அகவெளியில் இறைவனை தியானிப்பவன் பித்ரு லோகத்தை விரும்பினால் இறந்த முன்னோர்களான தந்தை, தாய், சகோதர சகோதரிகள் மற்றும் நண்பர்கள் அவன் முன் தோன்றி மகிழ்விப்பார்கள். மேலும் இவ்வித்தையின் மூலம் அவன் விரும்பும் அனைத்துப் பொருட்களையும் அடைந்து மகிழ்வான்.
# தஹர வித்யா

## இரண்டாம்படி

பஞ்சபூதங்களின் அம்சமான உடல்-மனம், இறைவனின் அம்சமான ஆன்மா ஆகிய இரண்டின் சேர்க்கையே மனிதன். ஆத்ம ஞானம் காரணமாக மனிதன் தன்னை உடல்-மனச்சேர்க்கையிலிருந்து விடுபட்டு, இறைவனை அடைந்து, சொந்த இயல்பாகிய ஆன்மாவாக நிலைபெறுகிறான்.  
அழியக்கூடிய உடல்-மனம் மற்றும் அழிவற்றதான ஜீவாத்மா ஆகிய இரண்டையும் கட்டுப்படுத்துபவர் இறைவன். தூக்கத்தில் நம் உடலிருந்து பிரிகின்ற மனம் ஜீவாத்மாவில் ஒடுங்குகிறது. ஜீவாத்மா பரமாத்மாவில் ஒடுங்குகிறது. இந்த உண்மையை உணர்பவன் தினந்தோறும் இறையுலகத்திற்குச் சென்று, இறைவனிடம் ஒன்றுகலப்பதை உணர்கிறான்..
# தஹர வித்யா

## மூன்றாம்படி

தஹர வித்யாவின் மூலம் இறையுலகம், இறைக்காட்சி அல்லது இறையனுபூதியின் விளக்கமும் கூறப்படுகிறது. அதை அடைவதற்கான அடிப்படை தகுதியான பிரம்மச்சர்யம் ஒன்று மட்டுமே.
# தஹர வித்யா

## நான்காம்படி

இறையுலககிற்கு செல்வது யார், எப்போது, எவ்வாறு செல்வர் போன்ற கேள்விகளுக்கு தஹர வித்யையின் இப்பகுதி விளக்குகிறது.  
சூரியனே இறையுலகின் வாசல். ஓங்கார மந்திரத்தை அறிந்து தியானித்தவர்கள் இந்த வாசலில் அனுமதிக்கப்படுகிறார்கள். மற்றவர்கள் மறுக்கப்படுகிறார்கள்.  
இதயநாடிகள் நூற்றொன்று. அவற்றுள் ஒன்று உச்சந்தலையினை பிளந்து உயிர் வெளிக் கிளம்புகிறது. உச்சந்தலை வழியாக உயிரை மேலே விடுப்பவன் மரணமற்ற நிலையை அடைகிறான். மற்ற நாடிகளின் வழியாக வெளியேறுபவன் மீண்டும் மீண்டும் பிறந்து, பல்வேறு கீழ் உலகங்களில் பிறந்து உழல்கிறான். ஆசைகளற்ற யோகிகளால் மட்டுமே பிரம்ம ரந்திரம் வழியாக உயிரை வெளியேற்ற முடியும்.
# பத்தனாபுரம்

**பத்தனாபுரம்** என்னும் ஊர், கேரளத்தின் கொல்லம் மாவட்டத்தில் உள்ளது. இது மேற்கு தொடர்ச்சி மலையை ஒட்டியுள்ளது. பத்து யானைகளைக் கட்டிய இடம் என்பதால் பத்தானபுரம் என்ற பெயர் பெற்று பத்தனாபுரம் என மருவியதாகக் கருதுகின்றனர். புனலூர்-பத்தனம்திட்டா-மூவாற்றுப்புழை மாநில நெடுஞ்சாலை, இந்த ஊரின் வழியாக செல்கின்றது. இங்கு நெல், மிளகு, இஞ்சி, முந்திரி, மரவள்ளி, ரப்பர் ஆகியவற்றைப் பயிரிடுகின்றனர்.  
இது திருவனந்தபுரத்தில் இருந்து 85 கி.மீட்டர் தொலைவிலும், கொல்லத்தில் இருந்து 43 கி.மீட்டர் தொலைவிலும் உள்ளது. இங்கிருந்து 89 கி.மீட்டர் தொலைவில் சபரிமலை உள்ளது.
# பத்தனாபுரம்

## போக்குவரத்து

- ரயில் போக்குவரத்து: ஆவணீஸ்வரம்(7 கி.மி) செங்கன்னூர்(42 கி.மி)/காயம்குளம்( கி.மி)/கொல்லம்(43 கி.மி)
- விமான போக்குவரத்து: திருவனந்தபுரம் (89 கி.மி)/ கொச்சிக்கு அடுத்துள்ள நெடும்பாசேரி (175 கி.மி)
- பேருந்துகள்: இங்கிருந்து கேரளத்தின் அனைத்து முக்கிய நகரங்களுக்கும் பேருந்துகள் உள்ளன.
# பத்தனாபுரம்

## அரசியல்

பட்டணபுரம் சட்டமன்றம் மாவெலிக்கர லோக்சபா தொகுதியின் பகுதியாகும். 2014 பொதுத் தேர்தலில் கொடைண்ணில் சுரேஷ் வென்ற நாடாளுமன்ற உறுப்பினர்.
# மொனராகலை

**மொனராகலை** (*Moneragala*, ) என்பது இலங்கையின் தெற்கே ஊவா மாகாணத்தில், மொனராகலை மாவட்டத்தில் உள்ள ஒரு நகரம் ஆகும். இது கொழும்பு-மட்டக்களப்பு பிரதான பாதையில் அமைந்துள்ளது. இந்நகரம் மொனராகலை பிரதேச சபையினால் நிர்வகிக்கப்படுகின்றது. மொனராகலை தேர்தல் தொகுதியில் 101,638 பேர் வாக்காளர்களாகப் பதிவு செய்துள்ளனர்.
# மொனராகலை

## பாடசாலைகள்

- மொனராகலை ரோயல் கல்லூரி
- விபுலானந்தா தமிழ்க் கல்லூரி
- ஆலியவத்தை தமிழ்க் கல்லூரி
- சிறீ கௌரி தமிழ் ஆரம்பப் பாடசாலை
- சரசுவதி தமிழ் ஆரம்பப் பாடசாலை
- கும்புக்கணை தமிழ் ஆரம்பப் பாடசாலை
# பீர்மேடு சட்டமன்றத் தொகுதி

பீர்மேடு சட்டமன்றத் தொகுதி, கேரளத்தின் 140 சட்டமன்றத் தொகுதிகளில் ஒன்று. இது இடுக்கி மாவட்டத்தில் உள்ள பீர்மேடு வட்டத்தில் உள்ள ஏலப்பாறை, கொக்கயாறு, குமிளி, பீர்மேடு, பெருவந்தானம், உப்புதறை, வண்டிப்பெரியாறு ஆகிய ஊராட்சிகளையும், உடும்பஞ்சோலை வட்டத்தில் உள்ள அய்யப்பன் கோவில், சக்குபள்ளம் ஆகிய ஊராட்சிகளையும் கொண்டது.
# திருவனந்தபுரம் சட்டமன்றத் தொகுதி

திருவனந்தபுரம் சட்டமன்றத் தொகுதி, கேரளத்தின் 140 சட்டமன்றத் தொகுதிகளில் ஒன்று. இது திருவனந்தபுரம் மேற்கு தொகுதி என்றும் அறியப்பட்டது. திருவனந்தபுரம் வட்டத்திற்கு உட்பட்ட திருவனந்தபுரம் நகராட்சியில் உள்ள 26 முதல் 30 வரையும், 40 முதல் 47 வரையும் 59,60, 69 முதல் 75 வரையும், 77,77,80 ஆகிய வார்டுகளை கொண்டுள்ளது.
# பெந்தோட்டை

**பெந்தோட்டை** என்பது இலங்கையில் காலி மாவட்டத்திலுள்ள ஒரு கரையோர நகரம் ஆகும். இது கொழும்பிலிருந்து ஏறத்தாழ 65 கி.மீ. தூரத்திலும் காலியிலிருந்து ஏறத்தாழ 56 கி.மீ. தூரத்திலும் அமைந்துள்ளது. இந்நகரமானது பெந்தோட்டை ஆற்று வாயின் தென் கரையில் அமைந்துள்ளது. இது நீர் விளையாட்டுகளுக்குப் புகழ்பெற்ற ஒரு சுற்றுலாத் தலமாகும்.
# நிவின் பாலி

**நிவின் பாலி** (*Nivin Pauly*; , பிறப்பு: அக்டோபர் 11, 1984) ஒரு இந்திய திரைப்பட நடிகர். இவர் மலையாளம் மற்றும் தமிழ் திரைப்படங்களில் நடித்து வருகின்றார். இவர் மலர்வாடி ஆர்ட்ஸ் கிளப், சப்டேர்ஸ், நேரம், அருகில் ஒராள் உள்ளிட்ட பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.பிரேமம்(2015) மலையாளத் திரைப்படத்தின் மாபெரும் வெற்றிக்கு பிறகு மலையாளத்தின் தவிர்க்க முடியாத நட்சத்திரமாக உருவாகி உள்ளார்.பெங்களுர் டேசு மற்றும் 1983 திரைப்படங்களுக்காக 2015 ஆண்டின் கேரள மாநில சிறந்த நடிகருக்கான விருது பெற்றுள்ளார்.
# நிவின் பாலி

## ஆரம்பகால வாழ்க்கை

பாலி, அக்டோபர் 11, 1984ஆம் ஆண்டு ஆலுவா, எர்ணாகுளம் மாவட்டம், கேரளம், இந்தியாவில் பிறந்தார். நிவின் அடிப்படையில் எலக்ட்ரானிக்ஸ் & கம்யூனிகேசன் துறையில் பட்டம் பெற்ற பொறியியல் மாணவர். 2006 -ல் கல்லூரிப் படிப்பை முடித்துவிட்டு 2 -ஆண்டுகள் பெங்களூருவில் மென்பொருள் நிறுவனத்தில் வேலை பார்த்தவருக்கு , தந்தையின் இறப்பு பேரிடியாக அமையவே, வேலையை உதறிவிட்டு தன் சொந்த ஊருக்குத் திரும்பிவிட்டார்.அங்கு தன் தாய்க்கு உறுதுணையாக இருந்து கொண்டே, சிறு சிறு வேலைகள் செய்து கொண்டு திரைப்பட வாய்ப்புத் தேடிக்கொண்டிருந்தவர் நிவின் பாலி. ஒரு சாதாரண நடுத்தரக் குடும்பத்தைச்சேர்ந்த நிவின் பாலிக்கு திரைப்பட வாய்ப்புகள் எளிதில் கிடைத்துவிடவில்லை.  
2010-ல் வினித் சீனிவாசனுடைய 'மலர்வாடி ஆர்ட்சு கிளப்பிற்காக' நேர்முக தேர்வுக்கு சென்றவர்களில் நிவினும் ஒருவர். ஆனால் இறுதியில் படத்திற்காக தேர்வு செய்யப்பட்ட 12 நடிகர்களில் ஒருவராகக்கூட நிவின் இடம்பெறவில்லை. நடிக்க வந்தவர்களில் ஒருவர் கழன்றுகொள்ளவே, மனம் தளராமல் இறுதியில் தன்னை நடிப்பில் மெருகேற்றிக்கொண்டு கலந்து கொண்டு, படத்திற்குள் நேர்முக தேர்வின் மூலம் நுழைந்தார் நிவின். இது அவருடைய விடாமுயற்சியின் விளைவாகத் திறந்த ஒரு நம்பிக்கையான கதவு.  
படத்திற்குள் அறிமுகம் கிடைத்த வருடத்திலேயே தான் காதலித்த, தன் கல்லூரித்தோழி ரின்னா சாயினை மணந்து கொண்டார். திருமணத்திற்குப்பின் 'டிராஃபிக்', 'மெட்ரோ' என தன் கேரியரில் அடுத்தடுத்து கிடைத்த படங்களிலும் சின்னவேடமாக இருந்தாலும், தன்னை உருமாற்றிக்கொண்டு வெளுத்து வாங்கினார். பின்னர் 2012-ல் வெளியான 'தட்டத்தின் மறையத்து' என்றொரு மலையாளப்படம், அவருடைய திரைவாழ்வில் ஒரு அதிரடி திருப்புமுனையைத் தந்தது. ஒரு முஸ்லீம் பெண்ணிடம், காதல் வயப்பட்டவராய் உருகி, உருகி நடித்து கைத்தாட்டலை அள்ளியிருப்பார் நிவின். ரசிகர்கள் தன்னிடம் எதை எதிர்பார்க்கிறார்கள் என்று நன்கு புரிந்து கொண்டு, அடுத்தடுத்து தேர்வு செய்யும் படங்களில் முந்தைய சாயல் இருந்துவிடக்கூடாது என மெனக்கெட்டு வெரைட்டியுடன் நடிக்கத்தொடங்கியிருந்தார். அப்படி ஒரு மாற்றத்திற்கு கிடைத்த அங்கீகார வெற்றிகள் தான் "நேரம், 1983, பெங்களூர் டேஸ், வடக்கன் செல்பி, பிரேமம்' என நீண்டது. நேரம் படத்திலேயே தமிழ், மலையாளம் என இரண்டு மொழிகளில் யதார்த்தமான நடிப்பில் கலக்கியவர். மலையாளத்தில் வெளியான பிரேமம் படம் மூலம், மலர் ஆசிரியர் புகழால் தமிழ் ரசிகர்களையும் கவனிக்க வைத்துவிட்டார். மலையாளத்திலிருந்து ஒரு மொழிமாற்றம் இல்லாத திரைப்படம் தமிழ் நாட்டில் ஹிட்டாயிருந்தால், அது "பிரேமம்" படம் மட்டுமே.  
இதன் மூலம் அவரது வளர்ச்சி தமிழ், மலையாள சினிமாக்களில் தவிர்க்க முடியாததாகிவிட்டது என்றே கூறலாம். இதை சரியாகப் புரிந்துகொண்ட பின், எடுத்த முக்கிய அவதாரம் தான் தயாரிப்பாளர் அவதாரம். இதில் ஹீரோவும் அவரே தான். ஹீரோயினாக அனு இம்மானுவேல் நடிக்கிறார். இப்படத்தில் மலையாள இயக்குநர் ஜீத்து ஆன்டணி ஜோசப் முக்கியக் கதாபாத்திரத்தில் நடித்து வருகிறார். அப்படம் தான் 'ஆக்ஷன் ஹீரோ பிஜு'. அபிரித் சைன் இயக்கத்தில் உருவாகிவரும் இப்படத்தில் போலீஸ் அதிகாரியாக புதுவேடம் ஏற்றுள்ளார்.
# நிவின் பாலி

## நடித்த திரைப்படங்கள்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2010 | *மலர்வாடி ஆர்ட்ஸ் கிளப்* | பிரகாசன் | முதல் திரைப்படம்.
ஐ.ஏ.பே.யின் வளர்ந்து வரும் நடிகருக்கான விருது. |
| 2011 | *டிராபிக்* | கவுரவ வேடத்தில் |  |
| *தி மெட்ரோ* | ஹரிகிருஷ்ணன் |  |  |
| *செவன்ஸ்* | ஷௌகத் |  |  |
| 2012 | *ஸ்பானிஷ் மசாலா* | மாத்யூஸ் | கவுரவ வேடம் |
| *தட்டத்தின் மறயத்து* | வினோத் நாயர் | சிறந்த இணையருக்கான ஏஷ்யாநெட் திரைப்பட விருது |  |
| *பூபடத்தில் இல்லாத்த ஒரிடம்* | முரளி |  |  |
| *புதிய தீரங்ஙள்* | மோகனன் |  |  |
| *சாப்டர்ஸ்* | கிருஷ்ணகுமார் |  |  |
| *டா தடியா* | ராகுல் வைத்யர் |  |  |
| 2013 | *மை பான் ராமு* | நிவின் பாலி |  |
| *நேரம்* | மாத்யூ (மலையாளம்)
வெற்றி (தமிழ்) | முதல் தமிழ்த் திரைப்படம் |  |
| *இங்கிலீஷ்* | சிபின் |  |  |
| *5 சுந்தரிகள்* | ஜினு |  |  |
| *அரிகில் ஒராள்* | இச்ச |  |  |
| 2014 | *1983* | ரமேஸன் |  |
| *ஓம் சாந்தி ஓசானா* | கிரி மாதவன் |  |  |
| *பெங்களூர் டேஸ்* | கிருஷ்ணன் பி.பி (குட்டன்) |  |  |
| *மிலி* | படப்பிடிப்பில். |  |  |
| *பிரேமம்* | ஜார்ஜ் டேவிட் |  |  |
| 2016 | *ஆக்சன் ஹீரோ பிஜு* | } |  |
# நரிப்பற்றா ஊராட்சி

நரிப்பற்றா ஊராட்சி, கேரளத்தின் கோழிக்கோடு மாவட்டத்தில் உள்ள வடகரை வட்டத்தில் உள்ளது. இதன் தலைமையகம் கைவேலியில் உள்ளது.
# நரிப்பற்றா ஊராட்சி

## ஊர்கள்

- கைவேலி
- முள்ளம்பத்து
- தாழேனரிப்பற்றா
- கோய்யால்
- நெல்லிக்குன்னு
- கும்பளச்சோலை
- விலங்காடு
- தினூர்
# நரிப்பற்றா ஊராட்சி

## சுற்றியுள்ள இடங்கள்

- கிழக்கு : காவிலும்பாற, காயக்கொடி, குற்றுயாடி ஊராட்சிகள்
- மேற்கு : நாதாபுரம்
- வடக்கு : குன்னும்மல், வேளம் ஊராட்சிகள்
- தெற்கு : வாணிமேல் ஊராட்சி
# மைக்கேல் மலர்கி

**மைக்கேல் மலர்கி** (Michael Malarkey, பிறப்பு: ஜூன் 21, 1983) ஒரு அமெரிக்க நாட்டு நடிகர் மற்றும் பாடகர். இவர் தி வாம்பயர் டைரீஸ் என்ற தொலைக்காட்சித் தொடரில் என்ஸோ என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார்.
# வடமேற்கு இந்தியப் போர் (அமெரிக்கா)

**வடமேற்கு இந்தியப் போர்** (1785–1795), சிறிய ஆமைகளின் போர் என்றும் மேலும் பல பெயர்களாளும் அறியப்படுகிறது. இப்போரானது ஐக்கிய அமெரிக்காவுக்கும் தொல் குடிகளின் கூட்டமைப்புக்கும் இடையே நடந்தது. வடமேற்குப் பகுதிகளைக் கட்டுப்படுத்த தொல் குடிகளின் கூட்டமைப்பிற்குப் பிரித்தானியா ஆதரவு கொடுத்தது. நூறாண்டுகளாக அமெரிக்காவிற்கும் அமெரிக்கத் தொல் பழங்குடி இனத்தவருக்கும் இடையே இப்பகுதியின் கட்டுப்பாடு யாரிடம் இருப்பது என்று தகராறு இருந்து வந்தது, பின்னாளில் பிரான்சு, பிரித்தானியா மற்றும் அவற்றின் குடியேற்றப் பகுதிகள் இத்தகராறில் அமெரிக்கத் தொல் குடிகளுக்கு ஆதரவாக இறங்கின.  
பாரிசு உடன்படிக்கையின் (1783) படி அமெரிக்க புரட்சிப் போர் முடிவுக்கு வந்தது. அவ்வுடன்படிக்கையின்படி பிரித்தானியா எண்ணற்ற தொல் குடிகள் வசித்து வந்த வடமேற்கு பகுதியின் கட்டுப்பாட்டை அமெரிக்காவிடம் கையளித்தது. உடன்படிக்கையின் படி கட்டுப்பாட்டை கையளித்திருந்தாலும் பிரித்தானியா கோட்டைகளை அப்பகுதியில் வைத்திருந்தது. அதுமட்டுமல்லாமல் தொல் குடிகளுக்கு ஆதரவான பல கொள்கை முடிவுகளையும் எடுத்தது. தொல்குடிகளுக்கும் குடியேறியவர்களுக்கும் இடையேயான சிக்கலை தீர்ப்பதற்காகவும் அமெரிக்காவின் முழுஉரிமையை அப்பகுதியில் நிலைநாட்டவும் அமெரிக்க இராணுவத்தை அதிபர் சியார்ச் வாசிங்டன் அப்பகுதிக்கு அனுப்பினார். அமெரிக்க இராணுவம் பயிற்சிபெறாத வீரர்களை கொண்டிருந்தது மேலும் 2வது வரிசை துணை இராணுவப் படையினரும் அதே அளவில் பயிற்சிபெறாத வீரர்களை கொண்டிருந்தனர். இதனால் அமெரிக்க இராணுவத்தினர் பெரிய தோல்விகளை சந்தித்தனர். ஆர்மர் போர்முனை (1790), புனித கிளேர் தோல்வி (1791) ஆகியவவை அவற்றில் முதன்மையானவை ஆகும். இப்போர்களில் அமெரிக்க தொல் குடிகள் பாரிய வெற்றிகளை பெற்றனர். அமெரிக்க தரப்பில் சற்றேறக்குறைய 1000 வீரர்கள் உயிரிழந்தனர். எதிரிகளை விட அதிகளவில் அமெரிக்கர்கள் இழப்புகளை சந்தித்தனர்.  
புனித கிளேர் தோல்விக்கும் பின் வாசிங்டன் புரட்சிப் போர் நாயக வீரர் செனரல் அந்தோனி வய்னே என்பவரை சண்டையிடம் படையினரை ஒழுங்குபடுத்தி பயிற்சியளிக்கும் படி ஆணையிட்டார். வய்னே புதிய ஐக்கிய அமெரிக்கா வீரர்களின் படையணிக்கு 1793ன் பிற்பகுதியில் தலைமை ஏற்றுக் கொண்டார். 1794ல் வீழும் வெட்டுபட்ட மரம் (Battle of Fallen Timbers) என்ற போரில் இவர் வீரர்கள் தொல் குடிகளுக்கு எதிராக பெரும் வெற்றி பெற்றனர். தோற்கடிக்கப்பட்ட தொல்குடிகள் பெரும் நிலப்பரப்பை அமெரிக்கர்களிடம் 1795ல் ஏற்பட்ட கிரீன்வில் உடன்படிக்கையின் படி கையளித்தனர். தற்கால பெரும்பகுதி ஒகையோ அதில் அடக்கம்.
# வடமேற்கு இந்தியப் போர் (அமெரிக்கா)

## பின்புலம்

### பீவர் போர் (1650)

ஐக்கிய அமெரிக்கா உருவாவதற்கு முன்பே பல ஆண்டுகளாக மிசிசிப்பி ஆற்றின் கிழக்கு பகுதியிலும் அமெரிக்க பேரேரிரிகளின் தெற்கிலும் உள்ள நிலப்பரப்பில் சண்டை நிகழ்ந்து வந்தது.  
1608ல் பிராஞ்சு தேடலறிஞர் சாமுவேல் சாம்பிளைய்ன் அமெரிக்க தொல்குடிகளான கியுரன் மக்களுடன் புனித லாரன்சு ஆற்றங்கரையில் ஐந்து நாடுகள் என்ற தொல்குடிகளுக்கு எதிராக தங்கி வசித்தார். இப்பகுதி தற்காலத்தைய வடமேற்கு நியுயார்க் மாநிலம் ஆகும். இவர் கியுரன் மக்களுடன் தங்கியதால் இர்க்குவாய் (ஐந்து நாடுகள்) தொல்குடிகள் பிரான்சுக்கு எதிரான மனநிலை கொண்டனர் இதனால் 1626ல் அட்சன் (Hudson) ஆற்றில் விலங்குகளின் மென்மயிர் வணிகத்தில் அவர்கள் நெதர்லாந்து வணிகர்களுக்கு ஆதரவாக செயல்பட்டனர். பிரெஞ்சுகாரர்களைவிட நெதர்லாந்துகாரர்கள் குறைந்த விலையில் துப்பாக்கி, கத்தி போன்ற பொருட்களை மென்மயிர்களுக்கு மாற்றாக கொடுத்தனர்.  
மேம்பட்ட ஆயதங்கள் பெற்ற ஐந்து நாடுகள் தொல்குடிகள் கியுரன் உட்பட மற்ற அமெரிக்க தொல்குடிகளை பீவர் போரின் மோது ஒகையோ பள்ளத்தாக்கிலிருந்து விரட்டிவிட்டனர். மற்ற அமெரிக்க தொல்குடிகள் மென்மயிர் வணிகத்துக்கு போட்டியாக இருந்தது இதற்கு காரணமாகும். மற்ற அமெரிக்க தொல்குடிகள் ஐரோப்பியர்களின் தோற்று நோய்க்கெதிராக நோய் தடுப்பாற்றல் இல்லாத காரணத்தால் அதனால் பெரிதும் பாதிக்கப்பட்டார்கள். ஐந்து நாடுகள் நவீன ஆயுதங்களை போரில் பயன்படுத்தியதால் இறப்பு அதிகளவில் இருந்தது இதன் காரணமாக பீவர் போரை வரலாற்று அறிஞர்கள் வட அமெரிக்காவின் மோசமான போரில் ஒன்று குறிப்பிடுகின்றனர்.  
1664ல் ஐந்து நாடுகள் பிரித்தானியாவுடன் அதிக வணிக தொடர்பு கொண்டனர். பின்னால் பிரித்தானியர்கள் நியு நெதர்லாந்தை டச்சுக்காரர்களிடம்(நெதர்லாந்துகாரர்கள்) இருந்து கைப்பற்றினார்கள். பின்னால் நியு நெதர்லாந்து நியு யார்க் என பெயர் மாற்றம் செய்யப்பட்டது.
# வடமேற்கு இந்தியப் போர் (அமெரிக்கா)

## பின்புலம்

### பிரித்தானிய & பிரெஞ்சு ஆக்கிமிப்பு

17 & 18ஆம் நூற்றாண்டுகளில் பிரித்தானியர்களும் பிரெஞ்காரர்களும் ஐந்து நாடுகள் தொல்குடிக்கு போட்டியாக ஒகையோ நாட்டுக்கு உரிமை கோரினார்கள். 18 ஆம் நூற்றாண்டின் மத்தியில் பிரித்தனும் பிரான்சும் அப்பகுதி தொல்குடிகளுடன் வணிகம் செய்ய மென் மயிர் வணிகர்களை அனுப்பின. வணிகர்களுக்கும் தொல்குடிகளுக்கும் விரைவாக சண்டை மூண்டது. பிரெஞ்சு-இந்திய போரானது ஏழாண்டுப் போரின் நீட்சியா நடந்தது. அப்போதைய வணிக தேவையை முன்னிட்டு தொல்குடிகள் பிரித்தனுடனோ பிரான்சுடனோ இணைந்து கொண்டார்கள். அவர்கள் தொல்குடிகளுடனும் காலனிவாதிகளுடனும் போரிட்டார்கள். போரில் பிரான்சு தோற்றதை தொடர்ந்து 1763அம் ஆண்டு ஏற்பட்ட பாரிசு உடன்படிக்கையின் படி பிரான்சு அப்பகுதியில் தன் உரிமைகளை துறந்தது.  
பிரான்சு தன் உரிமைகளை துறந்தாலும் பிரித்தானிய அப்பகுதியிலிருந்த பல தொல்குடிகளிடம் இருந்து அப்பகுதியின் உரிமைக்கு போட்டியை சந்தித்தது. பிரித்தானிய காலனிவாதிகள் அப்பகுதியில் குடியேறியது தொல்குடிகளை ஆத்திரமடையச் செய்தது. 1763-66 காலப்பகுதியில் நடந்த போன்டியாக் போரில் தொல்குடிகள் பிரித்தானியாவின் பல கோட்டைகளை எரித்தனர். தொல்குடிகளால் வடமேற்கு பகுதியில் குடியேறியவர்கள் பலர் கொல்லப்பட்டார்கள் பலர் துரத்தப்பட்டார்கள். பிரித்தன் அதிகளவு படை வீரர்களை பிட் கோட்டைக்கு அனுப்பியது. இறுதியில் தொல்குடிகள் புசி ரன் போரில் தோற்கடிக்கப்பட்டார்கள். போர் முடிவது போல் இருந்தாலும் எப்பிரச்சனையும் தீர்க்கப்படவில்லை.  
ஆப்பலேச்சிய மலைத்தொடரின் மேற்கு பகுதியில் உள்ள தொல்குடிகளுடன் அமைதியை உருவாக்கும் பொருட்டு பிரித்தன் அதிகாரபூர்வமாக வடமேற்கு பகுதி குடியேற்றத்தை நிறுத்தியது. 1774, யூன் 22 அன்று பிரித்தானிய நாடாளுமன்றம் கியூபெக் சட்ட வரைவு மூலம் வடமேற்கு பகுதிகளை கியூபெக் மாகாணத்துடன் இணைத்தது. சில காலனிகள் இப்புதிய நிலத்திற்கு நகர முடிவு செய்திருத்தன. அவர்கள் இச்சட்ட வரைவு தாங்க இயலாத ஒன்று என்று தெரிவித்தன. இதுவும் அமெரிக்க புரட்சிக்கு காரணிகளில் ஒன்றாக இருந்தது.
# வடமேற்கு இந்தியப் போர் (அமெரிக்கா)

## பின்புலம்

### அமெரிக்க புரட்சி

அமெரிக்க புரட்சியின் போது அமெரிக்க தொல்குடிகளின் ஐந்து நாடுகள் கூட்டமைப்பில் உள்ள நான்கு தொல்குடிகள் குடியேற்றவாதிகளுக்கு (காலணிவாதிகள்) எதிராக பிரித்தானியவுடன் இணைந்து போரிட்டார்கள். ஓரிசுகனி போரிலும், பென்சில்வேனியாவிலுள்ள வயோமிங் போரிலும் நியுயார்க்கின் சரடோகா, செர்ரி பள்ளத்தாக்கு , மோவாக் பள்ளத்தாக்கு போரிலும் போரிட்டார்கள்.  
1779இல் பிரித்தானியர்கள் அமெரிக்காவின் தெற்கில் நாட்டம் செலுத்திய போது ஜார்ஜ் வாசிங்டன் ஐந்து நாடுகள் கூட்டமைப்பு மீது படையெடுத்து நியுயார்க்கிலுள்ள அவர்களின் கிராமங்களை அழிக்குமாறு செனரல் ஜான் சல்லிவனுக்கு கட்டளையிட்டார். 5000 படைவீரர்களுடன் சென்ற அவர் கூட்டமைப்பின் 40 கிராமங்களை அழித்ததோடு அவர்கள் சேகரித்து வைத்திருந்த தானியங்களையும் அழித்தார். இதனால் அவ்வாண்டின் பனிக்காலத்தில் பஞ்சம் ஏற்பட்டு குழந்தைகள், பெண்கள், ஆண்கள் என பலர் பலியாயினர். ஐந்து நாடுகள் கூட்டமைப்பின் குடும்பங்களில் பலர் நயாக்கரா கோட்டை பகுதிக்கும் கனடாவின் மற்ற பகுதிகளுக்கும் சென்று பனிக்காலத்தை பசியோடும் குளிரோடும் கழித்தனர்.  
1778இல் அமெரிக்க செனரல் இச்சியார்ச் கிளார்க்கும் அவரின் 178 வீரர்களும் ஒகையோ ஆற்றங்கரையில் இருந்த பிரித்தானிய கோட்டைகளை பிடித்தனர். இதன் மூலம் ஐக்கிய அமெரிக்காவிற்கு ஆற்றின் கட்டுப்பாடு வந்தது, அமெரிக்கா ஒகையோ பகுதியின் வடக்கில் இருந்த நிலப்பரப்பு முழுவதையும் உரிமை கோரியது. 1779ல் பிரித்தனுடன் இணைந்த தொல்குடிகள் டேவிட் ராபர்ட் அவர்களின் குழு வீரர்கள் மீது சின்சினாட்டியில் உள்ள பென்கெம் பகுதியில் தாக்குதல் நடத்தினர். இந்தாக்குதலில் சில வீரர்கள் மட்டும் தப்பினர்.  
கென்டக்கியில் உள்ள புளு லிக்சு போரே அமெரிக்க புரட்சியாளர்களின் இறுதி போராகும். லிக்கிங் ஆற்றில் 50 பிரித்தானியர்களின் புரவிப்படை வீரர்களும் 300 தொல்குடிகளும் அவர்களை தொடர்ந்த 182 கென்டக்கி வீர்ர்களை பதுங்கி தாக்கி தோற்கடித்தனர்.  
1783ஆம் ஆண்டின் பாரிசு உடன்படிக்கையின் படி பிரித்தானியா வடமேற்கு பகுதிகளின் கட்டுப்பாட்டை அமெரிக்காவிற்கு அளித்தது. பிரித்தானியர்களின் நண்பர்களான ஐந்து நாடுகள் கூட்டமைப்பு தொல்குடிகள் அமெரிக்காவின் நியுயார்க் மாநிலத்தில் உள்ள நிலங்களை விட்டுக்கொடுக்கும் படி நேர்ந்தது. அவர்களின் பெரும்பாலானவர்கள் பழைய கியூபெக் மாகாணத்துக்கு குடியேறினர். (தற்போதைய தெற்கு ஒண்டாரியோ)
# வடமேற்கு இந்தியப் போர் (அமெரிக்கா)

## போருக்கு பிந்தைய நெருக்கடி

ஒகையோ நிலப்பகுதி பல மாநிலங்களில் இருந்ததால் கனெடிகட், வர்ஜீனியா, நியு யார்க், மாசெசூசெட்ஸ் ஆகியவை உரிமை கோரின. இங்கிருந்த லிங்கோ, சாவ்நீ, வினெபெ முதலிய பல அமெரிக்க தொல்குடிகளும் அப்பகுதிக்கு உரிமை கோரினார்கள். பிரித்தானியா 1781இல் யார்க்டவுன் போரில் தோல்வியை சந்தித்திருந்தாலும் அவர்களின் நண்பனான தொல்குடிகள் முற்றாக தோற்கடிக்கப்படவில்லை. தொல்குடிகளின் தலைவர்கள் லிட்டில் டர்டில், புளு ஜாக்கெட் போன்றோர் ஒகையோ ஆற்றுக்கு வடமேற்கு பகுதியை அமெரிக்கா உரிமை கோருவதை ஏற்றுக்கொள்ளவில்லை. பேரேரி பகுதிகளின் கோட்டைகள் இன்னும் பிரித்தானியாவின் கட்டுப்பாட்டில் இருந்தது. அதன்மூலம் அவர்கள் தொல்குடிகளுடன் வணிகத்தை மேற்கொண்டார்கள், மென் மயிர்களுக்கு மாற்றாக ஆயுதங்களை கொடுத்தார்கள். பிரித்தானிய அரசில் சிலர் கனடாவுக்கும் அமெரிக்காவுக்கும் இடையில் உள்ள பகுதி இருநாடுகளுக்கும் உரிமையில்லாமல் தொல்குடிகளிடமே இருக்கவேண்டும் என விரும்பினாலும் பலர் உடனடியாக அப்பகுதியிலிருந்து படைகளை விலக்குவது தொல்குடிகளுடன் புதிய போரை உருவாக்கும் என்றனர். 1794இல் ஜே உடன்படிக்கையின் படி அதிகாரபூர்வமாக பிரித்தானியர்கள் பேரேரிகள் பகுதியிலுள்ள கோட்டைகளில் இருந்து விலக உடன்பட்டாலும் 1812 போர் வரை அதிகாரபூர்வமற்ற முறையில் பிரித்தானியர்கள் அப்பகுதியிலிருந்து விலகவில்லை. ஒகையோ பகுதியின் கிழக்கு பகுதியை வாங்கும் விதமாக 1785இல் அமெரிக்க காங்கிரசுக்கும் பல தொல்குடிகளுக்கும் ஏற்பட்ட மெக்கின்டோசு உடன்படிக்கை ஏற்பட்டது. காங்கிரசால் 1787ல் இயற்றப்பட்ட வடமேற்கு அவசரச்சட்டம் அமெரிக்க சட்டத்தின் கீழ் தொல்குடிகளுக்கு அவர்கள் வாழும் நிலத்திற்கான உரிமையை கொடுத்தது. குடியேறிகளுக்கும் தொல்குடிகளுக்கும் உள்ள சிக்கலை தீர்ப்பதற்காக 1779இல் கார்மர் கோட்டையில் நடந்த உடன்படிக்கை பேச்சுவார்த்தை தோல்வியுற்றது சிக்கலை மேலும் பெரிதாக்கியது.
# வடமேற்கு இந்தியப் போர் (அமெரிக்கா)

## கூட்டமைப்பின் தோற்றம்

பிரெஞ்சு குடியேற்ற காலத்தில் தொல்குடிகளுக்கு இடையேயான ஒத்துழைப்பின் விளைவாக மேற்கு கூட்டமைப்பு உருவாகியது. அமெரிக்க புரட்சியின் போது இக்கூட்டமைப்பு புதுபிக்கப்பட்டது. 1785ல் இலையுதிர் காலத்தின் போது டெட்ராய்ட் கோட்டையில் இக்கூட்டமைப்பு முதன்முறை இணைந்து தனிப்பட்ட குடிகள் அல்லாமல் கூட்டமைப்பே அமெரிக்க அரசுடன் பேச்சுவார்த்தை நடத்தும் என அறிவித்தது. கூட்டமைப்பு ஒகையோ ஆறே அவர்களுக்கும் அமெரிக்க குடியேறிகளுக்கும் இடையேயான எல்லை என அறிவித்தது. கூட்டமைப்பில் கூரன் தொல்குடிகளே கூட்டமைப்பிற்கு மூத்தவர்கள் ஆவர். மயாமி, சவான்கி தொல்குடிகளும் கூட்டமைப்பிற்கு நிறைய போர் வீரர்களை அனுப்பினார்கள்.
# எக்ஸ்-மென் (திரைப்படம்)

**எக்ஸ்-மென்** (X-Men) என்பது 2000 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து மார்வல் மகிழ்கலைக் கொம்பனி, பேட் ஹாட் ஹாரி புரொடக்ஷன்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  
லாரன் ஷல்லர் டோனர் மற்றும் ரால்ப் விண்டேர் ஆகியோர் தயாரிக்கும் இந்த திரைப்படத்திற்கு டேவிட் ஹேய்டர் என்பவர் திரைக்கதை எழுதியுள்ளார். இந்த திரைப்படத்தை பிறையன் சிங்கர் என்பவர் இயக்க, பேட்ரிக் ஸ்டீவர்ட், ஹியூ ஜேக்மன், இயன் மெக்கெல்லன், ஹாலே பெர்ரி, பாம்கே ஜான்சென், ஜேம்ஸ் மார்ஸ்டன், புரூஸ் டேவிசன், ரெபேக்கா ரோமெயின், ரே பார்க், அண்ணா பகுய்ன் போன்ற பலர் நடித்துள்ளார்கள்.  
எக்ஸ்-மென் என்ற திரைப்படம் ஜூலை 12, 2000 இல் எல்லிஸ் தீவில் திரையிடப்பட்டது, இரண்டு நாட்களுக்குப் பிறகு ஐக்கிய அமெரிக்காவில் வெளியிடப்பட்டது. இது வசூல் ரீதியாக வெற்றி பெற்றது, உலகளவில் 296.3 மில்லியனுக்கும் அதிகமான வசூல் செய்தது, மேலும் விமர்சகர்களிடமிருந்து நேர்மறையான விமர்சனங்களைப் பெற்றது. இப் படத்தின் செயல்திறன், கதை மற்றும் கருப்பொருள் போன்றவற்றிக்கு பாராட்டப்பட்டது. இந்த திரைப்படத்தின் வெற்றியை தொடர்ந்து எக்ஸ்-மென் 2 (2003), எக்ஸ்-மென்: த லாஸ்ட் ஸ்டேண்ட் (2006), எக்ஸ்-மென் முதல் வகுப்பு (2011), எக்ஸ்-மென்: இடேசு ஒஃப் பியூச்ச ஃபாசுற்று (2014), எக்ஸ்-மென்: அப்போகலிப்ஸ் (2016), எக்ஸ்-மென்: டார்க் பீனிக்ஸ் (2019) போன்ற பல தொடர் திரைப்படங்கள் வெளியானது.
# எக்ஸ்-மென் (திரைப்படம்)

## நடிகர்கள்

- பேட்ரிக் ஸ்டீவர்ட் - சார்லஸ் சேவியர் / பேராசிரியர் எக்ஸ்
- ஹியூ ஜேக்மன் - லோகன் / வோல்வரின்
- இயன் மெக்கெல்லன் - எரிக் லென்ஷெர் / மக்னெட்டோ
- ஹாலே பெர்ரி - ஒரோரோ முன்ரோ / ஸ்ட்ரோம்
- பாம்கே ஜான்சென் - ஜீன் கிரே
- ஜேம்ஸ் மார்ஸ்டன் - ஸ்காட் சம்மர்ஸ் / சைக்ளோப்ஸ்
- புரூஸ் டேவிசன் - செனட்டர் ராபர்ட் கெல்லி
- ரெபேக்கா ரோமெயின் - ராவன் டார்கால்ம் / மிஸ்டிக்
- ரே பார்க் - மோர்டிமர் டோயன்பீ / டோட்
- டைலர் மானே - விக்டர் க்ரீட் / சப்ரேடூத்
- அண்ணா பகுய்ன் - மேரி டி அன்காண்டோ / ரோக்
- சான் ஆஷ்மோர் - பாபி டிரேக் / ஐஸ்மேன் (சிறப்புத் தோற்றம் )
# பெங்களூர் டேய்ஸ்

***பாங்கலூர் டேய்ஸ்*** என்னும் மலையாளத் திரைப்படம் 2014-ஆம் ஆண்டு வெளிவந்தது. இதை எழுதி இயக்கியுள்ளார் அஞ்சலி. இது அன்வர் ரஷீத் தயாரிப்பில் உருவானது. இதில் துல்கர் சல்மான், பகத் பாசில், நிவின் பவுலி, நஸ்ரியா நசீம், பார்வதி மேனன், இஷா தல்வார், நித்யா மேனன் ஆகியோர் முன்னணி வேடங்களில் நடித்துள்ளனர்.
# இன்பெர்னோ (புதினம்)

**இன்பெர்னோ** (Inferno) என்பது அமெரிக்க எழுத்தாளரான டான் பிரவுன் என்பவரால் 2013 ஆம் ஆண்டு எழுதப்பட்ட ஒரு மர்ம புதினம் ஆகும்.இது அவரின் ராபர்ட் லாங்க்டன் தொடர் புதினத்தின் நான்காவது பாகமாகும்.  
அதன் முந்திய பாகங்கள் *ஏஞ்செல்ஸ் அண்ட் டெமான்ஸ்,த டா வின்சி கோட்,தி லாஸ்ட் சிம்பல்* ஆகிய புதினங்களின் தொடர்ச்சியாகும்.  
இது 2013 ஆம் ஆண்டு மே மாதம் 14 ஆம் தேதி வெளியிடப்பட்டது.அதிலிருந்து தொடர்ந்து பதினோரு வாரங்கள் புத்தக விற்பனையில் முதலிடத்திலும், பதினேழு வாரங்கள் மின்னூல் விற்பனையிலும் முதலிடத்தில் இருந்ததாக *தி நியூயார்க் டைம்ஸ்* பத்திரிக்கையில் சிறந்த விற்பனை தரவரிசையில் முதலிடம் பெற்றிருந்தது.
# இன்பெர்னோ (புதினம்)

## திரைப்படம்

சோனி பிக்சர்ஸ் நிறுவனம் இப்புத்தகத்தை தழுவி ஒரு திரைப்படத்தை தயாரிக்கின்றது.இதில் ரான் ஹாவர்ட் (Ron Howard) இயக்குனராகவும் டேவிட் கோப் (David Koepp) திரைக்கதையிலும் உருவாகும் இப்படத்தில் டாம் ஹன்க்ஸ் (Tom Hanks) கதையின் நாயகன் ராபர்ட் லாங்க்டனாகவும் நடிக்கின்றார்.இப்படம் டிசெம்பர் 18, 2015 அன்று வெளியாகும் என்று எதிர்பார்க்கப்படுகிறது.
# தென்மலை

**தென்மலை** எனும் சுற்றுலா இடம் கேரளா மாநிலம், கொல்லம் மாவட்டம், புனலூருக்கு அருகில் அமைந்துள்ளது. தென்மலை, இந்தியாவில் புகழ் பெற்ற சூழலியல் சுற்றுலா இடமாகும் (Eco-Tourist Place).. தென்மலையிலிருந்து 16 கீ.மீ., தொலைவில் ஓடும் கல்லாடா ஆற்றின் குறுக்கே தென்மலை அணை உள்ளது. தென்மலைக்கு அருகில் உள்ள பாலருவி (Palaruvi), குற்றாலத்திலிருந்து 35 கி.மீ., தொலைவில் அமைந்துள்ளது.
# தென்மலை

## அருகில் உள்ள ஆன்மிக & சுற்றுலா தலங்கள்

- குளத்துப்புழா ஐயப்பன் கோவில்
- அச்சன்கோவில் தர்மசாஸ்தா
- ஆரியங்காவு ஐயப்பன் கோவில்
- குற்றாலம்
- புனலூர்
- செங்கோட்டை
- பாலருவி
# குமாரசாமி கோயில்

**குமாரசாமி கோயில்**, முருகனுக்கு அர்பணிக்கப்பட்டது. தமிழ்நாடு, திருநெல்வேலி மாவட்டம், செங்கோட்டை வட்டத்தில், மேற்கு தொடர்ச்சி மலைப்பகுதியில், பண்பொழி கிராமத்தில் 540 அடி உயரமுள்ள சிறு குன்றின் மீது அமைந்துள்ளது. இக்கோயிலை அடைய 625 படிக்கட்டுகள் மீது ஏறி பயணிக்க வேண்டும். தற்போது மலைப்பாதை அமைக்கப்பட்டுள்ளது ...  
இக்கோயில் திருவருட்செல்வர் சிவகாமி அம்மையாரால் கட்டப்பட்டது.  
இக்கோயிலுள் குடிகொண்டுள்ள மூலவர் குமாரசாமியைப் போற்றி, அருணகிரி நாதர் தமது திருப்புகழில்பாடியுள்ளார். திருமலை ஆண்டவர் குறவஞ்சி எனும் செய்யுள் தொகுப்பை உ. வே. சாமிநாதையர் புதிப்பித்து வெளியிட்டுள்ளார்.
# குமாரசாமி கோயில்

## அருகில் அமைந்த ஆன்மிக சுற்றுலா இடங்கள்

- குளத்துப்புழா ஐயப்பன் கோவில்
- அச்சன்கோவில் தர்மசாஸ்தா
- ஆரியங்காவு ஐயப்பன் கோவில்
- குற்றாலம்
- இலஞ்சி குமரன் கோயில்
- பாலருவி
# சுதந்திரப் போராட்ட வரலாறும் தியாகசீலர்களும் (நூல்)

"சுதந்திரப் போராட்ட வரலாறும் தியாகசீலர்களும்" புத்தகம் சுதந்திரத்திற்காக பாடுபட்ட வீரர்கள் பற்றிய வரலாறு அடங்கிய நூல்.
ஆசிரியர் இந்நூலை சுதந்திரப்போராட்ட வீரரும், நெருக்கடி நிலைப்பிரகடன காலத்தில் ஜனநாயகத்திற்காக பாடுபட்டவருமான ஜெயப்பிரகாஷ் நாராயணனுக்கு அர்ப்பணித்திருக்கிறார்.  
இந்தியாவில் பிரிட்டிஷார் வரும் முன்னர் 33 சதவீத மக்கள் எழுத்தறிவு பெற்றிருந்தனர் என்ற புள்ளிவிவர தகவலையும். கொள்கைகள் ஆய்வு மையம் என்ற அமைப்பு தனக்கு கிடைத்த ஓலைச்சுவடிகளில் 1767 லிருந்து 1771 வரை செங்கல்பட்டு பகுதி தொடர்பான குறிப்புகளில் ஒரு ஏக்கருக்கு சுமார் நான்கு டன் நெல்விளைச்சல் கண்ட செய்தி கிடைத்துள்ளதையும் பிரித்தானிய ஆதிக்கத்திற்குப் பின்னர் சுதந்திர இந்தியாவில் அது இரண்டு டன் விளைச்சல் என்பதிலிருந்து விவசாயத்துறையில் ஆங்கிலேய ஆட்சியால் ஏற்பட்ட பாதிப்பின் விளைவையும் ஆசிரியர் விளக்குகிறார்.  
இந்நூலுக்கு பாரத ரத்னா சி. சுப்பிரமணியம், குமரி அனந்தன் இருவரும் அணிந்துரை வழங்கியுள்ளனர்.
# சுதந்திரப் போராட்ட வரலாறும் தியாகசீலர்களும் (நூல்)

## ஆசிரியர் பற்றிய குறிப்பு

வி. வி. வி. ஆனந்தம் 25-9-1925 அன்று விருதுநகரில் பிறந்தவர். காந்தியக் கொள்கையில் இளமையிலேயே ஈர்க்கப்பட்டவர்.
பன்மொழி அறிவு பெற்றவர். முன்னாள் தமிழக முதல்வர் காமராஜருடன் நெருங்கியத் தொடர்பு கொண்டவர். தமிழக சட்டமன்ற மேலவை உறுப்பினராக ஆறு ஆண்டுகள் பணிபுரிந்தவர். தமிழ்நாடு உணவுப்பொருள் சங்கத்தின் தலைவராக சுமார் இருபது ஆண்டுகள் பணிபுரிந்தவர். மரம் வளர்ப்பதில் ஈடுபாடும் ஆர்வமும் கொண்டவர்.
# சுதந்திரப் போராட்ட வரலாறும் தியாகசீலர்களும் (நூல்)

## நூல் பகுதிகள்

### அ.சுதந்திரப் போராட்ட வரலாறு

காந்தியடிகளின் செய்தியுடன் ஆரம்பித்து, பாரதத்தின் பெருமை, ஆங்கிலேயர் இந்தியாவில் காலூன்றியது, அவர்களது ஆதிக்கமும் பரவலும் வளர்ந்த விதம், விடுதலைப் புரட்சியின் தொடக்கம், ஆங்கிலேய ஆட்சியின் பொருளாதார சுரண்டல், விடுதலைப் போரில் செய்தித்தாள்களின் பங்கு, இந்திய தேசிய காங்கிரஸின் தோற்றமும் வளர்ச்சியும், சைமன் கமிஷன், திலகர், காந்தியடிகள், நேதாஜி ஆகியோரின் பங்கு ஆகியவை இந்தப் பகுதியில் குறிப்பிடப்படுகின்றன.
# சுதந்திரப் போராட்ட வரலாறும் தியாகசீலர்களும் (நூல்)

## நூல் பகுதிகள்

### ஆ.சுதந்திரப் பயிர்க்கு உயிர் தந்தவர்கள்

புலித்தேவன், வீரபாண்டிய கட்டபொம்மன், வீரன் சுந்தரலிங்கம், மருது பாண்டியர், தளவாய் வேலுத்தம்பி , தாந்தியா தோப்பே, ஜான்சிராணி இலட்சுமிபாய் ஆகியோரில் ஆரம்பித்து லோகமான்ய பால கங்காதர திலகர், பிபின் சந்திரபால், மோதிலால் நேரு, பண்டித மதன் மோகன் மாளவியா, இலாஜா இலஜபதிராய்,புரட்சித் தளபதி பாகாஜதீன், வ.உ.சிதம்பரம் பிள்ளை, வ.வெ.சுப்பிரமணிய ஐயர், மகாகவி சுப்பிரமணிய பாரதியார், சுப்பிரமணிய சிவா, சத்திய மூர்த்தி, குதிராம் போஸ், சித்தரஞ்சன் தாஸ், நேத்தாஜி சுபாஸ் சந்திரபோஸ், கொடி காத்த குமரன், பகத்சிங், கே.பாஷ்யம் ஐயங்கார் போன்ற பல வீரர்களின் வரலாற்றை ஆசிரியர் கூறியுள்ளார்.
# சுதந்திரப் போராட்ட வரலாறும் தியாகசீலர்களும் (நூல்)

## நூல் பகுதிகள்

### இ.எழுச்சிமிகு செய்திகள்

இந்த பகுதியில் ஆசிரியர் பல தலைப்புகளின் கீழ் அதிகம் அறியப்படாத செய்திகள் உட்பட பல செய்திகளைத் தொகுக்கிறார்.
- தூக்கு மேடையில் வாக்கு மூலம்
- வீரம், தியாகம், துரோகம்
- சுதந்திர பாரதத்திற்கு பெருமை சேர்த்தவர்கள்
- காங்கிரஸ் பேரியக்கத்தின் தலைவர்கள் : விடுதலைக்கு முன் காங்கிரஸ் மகாசபைத் தலைவர்களது புகைப்படங்கள்.
- சுதந்திரப் போரில் பெண்கள்
- ’சிந்திய ரத்தம் வீணா’, ’ஒருமை போற்றுவோம்’ கவிதைகள்
- நினைவகற்றாதீர்.
# கிறிஸ்டன் பெல்

**கிறிஸ்டன் அன்னே பெல்** (Kristen Bell, பிறப்பு: ஜூலை 18, 1980) ஒருஅமெரிக்க நாட்டு நடிகை மற்றும் பாடகி. இவர் ஸ்பார்டன், பிப்டி பில்ஸ், பல்ஸ், ரோமன், ஹிட் அண்ட் ரன், ஃப்ரோஸன் உள்ளிட்ட திரைப்படங்களில் நடித்ததன் மூலம் புகழ் பெற்ற நடிகை ஆனார்.
# ராம் போதினேனி

**ராம் போதினேனி** (Ram Pothineni, பிறப்பு: மே 15 ம் தேதி, 1988) இவர் ஒரு தெலுங்குத் திரைப்பட நடிகர் ஆவார். இவர் 2006ஆம் ஆண்டு தேவ்தாஸு என்ற திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து ஜகடம், ரெடி, கணேஷ் ஜஸ்ட் கணேஷ் உள்ளிட்ட பத்திற்கும் மேற்பட்ட திரைப்படங்களில் நடித்துள்ளார்.
# ராம் போதினேனி

## திரைப்படங்கள்

| ஆண்டு | படம் | பாத்திரம் | கதாநாயகி | குறிப்பு |
| --- | --- | --- | --- | --- |
| 2006 | ’’தேவதாசு’’ | தேவதாஸ் | இலியானா | பிலிம்பேர் அவார்ட்ஸ் சவுத் - சிறந்த நடிகர் |
| 2007 | ’’ஜகடம்’’ | சீனு | இஷா சஹானி |  |
| 2008 | ’’ரெடி’’ | சந்து | ஜெனிலியா | பிலிம்பேர் அவார்ட் சவுத் - சிறந்த நடிகர் |
| 2009 | ’’மஸ்கா’’ | கிரிஷ் | ஹன்சிகா
ஷீலா |  |
| 2009 | ’’கணேஷ்’’ | கணேஷ் | காஜல் அகர்வால் |  |
| 2010 | ’’ராம ராம கிருஷ்ண கிருஷ்ண’’ | ராம கிருஷ்ண | பிரியா ஆனந்த்
பிந்து மாதவி |  |
| 2011 | ’’கந்திரீக’’ | சீனு | ஹன்சிகா
அட்ச | பிலிம்பேர் அவார்ட் சவுத் - சிறந்த நடிகர் |
| 2012 | ’’எந்துகண்டே...பிரேமண்ட!’’ | கிருஷ்ண
ராம் | தமன்னா |  |
| 2013 | ’’ஒங்கோலு கித்த’’ | வைட் | கிருதி கர்பந்த |  |
| 2013 | ’’மசாலா’’ | ராம் / ரகுமான் | ஷாஜன் பதாம்சி | } |
# விக்கிப்பீடியா:Statistics/weekly/20-Jul-2014
# அம்பலாங்கொடை

**அம்பலாங்கொடை** இலங்கையின் காலி மாவட்டத்திலுள்ள ஒரு கரையோர நகரமாகும். இது அம்பலாங்கொடை பிரதேச செயலாளர் பிரிவில் அமைந்துள்ளது. இது கொழும்பிலிருந்து ஏறத்தாழ 107 கி.மீ. தூரத்திலும் காலியிலிருந்து ஏறத்தாழ 13 கி.மீ. தூரத்திலும் ஏ-2 நெடுஞ்சாலையில் அமைந்துள்ளது. இந்நகரானது அழகிய மணற்கடற்கரையையும் உள்ளூர் கலாச்சார மையங்களையும் பரபரப்பான மீன் சந்தைகளையும் கொண்டுள்ளது. இந்நகரமானது பண்டைய சாத்தான் முகமூடிகள், சாத்தான் நடனத்திற்கு பிரபலமானது.
# தண்டபாணி (நடிகர்)

**தண்டபாணி** (இறப்பு: சூலை 20, 2014) தென்னிந்தியத் திரைப்பட நடிகர் ஆவார். இவர் தமிழ், தெலுங்கு, கன்னடம், மலையாள மொழிகளில் 150 இற்கும் மேற்பட்ட திரைப்படங்களில் குணசித்திர, நகைச்சுவை மற்றும் வில்லன் வேடங்களில் நடித்துள்ளார். காதல் திரைப்படத்தின் வாயிலாக **காதல் தண்டபாணி** என பரவலாக அறியப்படுகிறார்.
# தண்டபாணி (நடிகர்)

## வாழ்க்கைக் குறிப்பு

தண்டபாணி திண்டுக்கல் மாவட்டம் ஒய்.எம்.ஆர். பட்டியைச் சேர்ந்தவர். பொரி-கடலை வியாபாரம் செய்து வந்தார். 2004 ஆம் ஆண்டில் வெளியான காதல் என்ற தமிழ்த் திரைப்படத்தில் வில்லனாக அறிமுகமானார். இதனால் இவர் "காதல்' தண்டபாணி எனவும் அழைக்கப்பட்டார். தொடர்ந்து சித்திரம் பேசுதடி, உனக்கும் எனக்கும், வட்டாரம், முனி, வேலாயுதம், வருத்தப்படாத வாலிபர் சங்கம் படத்தில் நடித்தார். இறுதியாக காந்தர்வன் என்ற திரைப்படத்தில் நடித்திருந்தார்.
# தண்டபாணி (நடிகர்)

## மறைவு

சென்னையில் வசித்துவந்த தண்டபாணி சண்டமாருதம் என்ற புதிய திரைப்படத்தில் நடித்துக் கொண்டிருந்த போது 2014 சூலை 20 அன்று மாரடைப்பு ஏற்பட்டுக் காலமானார். இறக்கும் போது இவருக்கு வயது 71 ஆகும். இவருக்கு ஒரு மகளும் இரண்டு மகன்களும் இருந்தனர்.
# சுபா ஜெய்

**சுபா ஜெய்** (*Shuba Jay*) என அழைக்கப்படும் **சுபாசிணி ஜெயரத்தினம்** (*Shubashini Jeyaratnam*, 15 சூலை 1976 – 17 சூலை 2014) மலேசிய தொலைக்காட்சி நடிகையும், திரைப்பட நடிகையும் ஆவார். நாடகம், நடனம், திரைப்படம், தொலைக்காட்சி எனப் பல்துறைகளில் சிறந்து விளங்கியவர்.
# சுபா ஜெய்

## பணி

இலங்கை வம்சாவழிக் குடும்பம் ஒன்றில் மலேசியாவில் பிறந்த சுபாசிணி கோலாலம்பூரில் இருந்து வெளிவரும் *நியூ ஸ்ட்ரெயிட் டைம்சு* ஆங்கிலப் பத்திரிகையில் செய்தி ஒப்பீட்டுநராகப் பணியாற்றிய பின்னர், அப்பத்திரிகையின் விளம்பரப் பகுதியில் பணியாற்றினார். 2010 ஆம் ஆண்டில் இவர் ஆஸ்ட்ரோ ரியா தொலைக்காட்சியில் தனது தந்தை ஜெயரத்தினத்துடன் இணைந்து *மாரி மேனாரி* என்ற நிகழ்ச்சியை நடத்தினார். 2011 இல் இவர் நடிக்க ஆரம்பித்தார். *ஸ்பானார் ஜெயா*, *காடிசு 3*, *சுகமான சுமைகள்* உட்படப் பல தொலைக்காட்சித் தொடர்களில் நடித்தார். ஆங்கிலம், மலாய், மற்றும் தமிழ் ஆகிய மொழிகளில் நன்றாகக் கதைக்கக் கூடியவர்.
# சுபா ஜெய்

## தனிப்பட்ட வாழ்க்கை

வியட்நாமில் சுற்றுலா சென்ற போது இவர் நெதர்லாந்து நாட்டவரான பவுல் கோயிசு என்பவரை சந்தித்துத் திருமணம் புரிந்து கொண்டார்.
# சுபா ஜெய்

## இறப்பு

சுபா தனது கணவர், மற்றும் மகளுடன் நெதர்லாந்தில் இருந்து மலேசியா எயர்லைன்சு விமானம் 17 மூலமாக கோலாலம்பூர் வந்த போது, உக்ரைனிய வான்பகுதியில் விமானம் சுடப்பட்ட போது விமானத்தில் இருந்த அனைத்து 298 பேரும் இறந்தார்கள்.
# அரபு நாடுகளில் தமிழ்க் கல்வி

அரபு நாடுகளில் உள்ள சில பள்ளிகளில் தமிழை இரண்டாவது பாடமாகவோ, மூன்றாவது மொழிப் பாடமாகவோ கற்கலாம்.
# அரபு நாடுகளில் தமிழ்க் கல்வி

## பள்ளிகள்

அரபு நாடுகளில் தமிழ் கற்பிக்கும் பள்ளிகளின் பட்டியல்:
# அரபு நாடுகளில் தமிழ்க் கல்வி

## பள்ளிகள்

### ஐக்கிய அரபு அமீரகம்

- நியூ இந்தியன் மாடல் ஸ்கூள்